Dampak (filem)

Dampak merupakan sebuah filem aksi Malaysia 2013 arahan Lai Yuk Long. Filem ini menampilkan pelakon- pelakon A- List Malaysia seperti Aaron Aziz dan Farid Kamil, serta bintang bintang paling popular di tanah air iaitu Intan Ladyana, Cat Farish, Juliana Evans dan Scha Alyahya. Filem ini juga dibintangi oleh pelakon, model dan penggiat  seni  mempertahankan diri berbangsa Cina, Michael Chin. Filem ini telah ditayangkan pada 19 September 2013.

 Sinopsis 
Mengisahkan misi lima beradik cuba membalas dendam atas kematian bapa mereka tetapi diduga dengan pelbagai halangan yang akhirnya membongkor misteri yang wujud dalam keluarga mereka sendiri. Misi bermula dengan kisah Idrus bersama-sama adik angkatnya, Giran, Hana dan Qyra mencari Afran yang hilang untuk menyelidik rahsia Tok Long. Selepas Afran ditemui, mereka teruskan usaha mencari sejarah Tok Long sehinggalah dipertemukan dengan Botak yang kebetulan dibelasah orang-orang suruhan Man. Man pula musuh Joni Hitam, kumpulan gangster dan kongsi gelap yang menggunakan nama Lambang Merah sebagai tagline mereka. Keberanian dan ketangkasan Giran dan Afran bertarung menarik minat Joni mempelawa mereka bekerja di bawah naungannya. Namun mendapat tentangan adik beradik lain yang bimbang misi mereka akan terjejas. Tetapi Idrus menyakinkan tugas mereka pasti lebih mudah sekiranya berada di bawah Lambang Merah. Pada waktu itulah, mereka dipertemukan dengan Tiger Lang, kepala kumpulan Lambang Merah yang mempunyai pertalian rapat dengan kisah silam mereka. 

 Pelakon 
 Aaron Aziz sebagai Idrus
Farid Kamil sebagai Giran
Juliana Evans sebagai Hana
Intan Ladyana sebagai Qyra
Michael Chin sebagai Afran
Wan Hanafi Su sebagai Tok Long
Cat Farish sebagai Botak
Yank Kassim sebagai Tiger Lang
Scha Al-Yahya sebagai Suria
Andrew Boey sebagai Man

 Pautan Luar 


Kategori:Filem Malaysia tahun 2013
Kategori:Filem aksi Malaysia